ગુરૂવારે એટલે કે 9 નવેમ્બરના રોજ આસામના ગુવાહાટીમાં નાણાં મંત્રી અરુણ જેટલી અધ્યક્ષતા હેઠળ જીએસટી કાઉન્સિલની બેઠક મળી હતી. ત્યાર બાદ ગુરૂવારે મળેલ જીએસટી કાઉન્સિલની બેઠકમાં મહત્વપૂર્ણ નિર્ણય લેતાં જીએસટીના દરોમાં નોંધપાત્ર ઘટાડાનો નિર્ણય લેવાયો હતો, જેની જાહેરાત અરુણ જેટલીએ પત્રકાર પરિષદ દ્વારા કરી હતી. આ મામલે હવે વિપક્ષ દ્વારા કેન્દ્ર સરકાર પર આરોપ લગાવવામાં આવ્યો છે, આગામી ગુજરાત વિધાનસભાની ચૂંટણીને ધ્યાનમાં રાખતાં આ ઘટાડો કરવામાં આવ્યો છે.